b'\n_START_ARTICLE_\nMalkolmo Baldrid\xc5\xbeo nacionalinis kokyb\xc4\x97s apdovanojimas\n_START_PARAGRAPH_\nMalkolmo Baldrid\xc5\xbeo Nacionalinis kokyb\xc4\x97s apdovanojimas (angl. Malcolm Baldrige National Quality Award, MBNQA) \xe2\x80\x93 paprastas dviej\xc5\xb3 lygmen\xc5\xb3 kokyb\xc4\x97s valdymo modelis, sukurtas 1987 m. siekiant i\xc5\xa1populiarinti kokyb\xc4\x97s sistemas Jungtin\xc4\x97se Valstijose. Pavadintas garsaus kokyb\xc4\x97s specialisto Malkolmo Balrid\xc5\xbeo vardu. Rengiami kasmetiniai Malkolmo Balrid\xc5\xbeo konkursai, kuriuose apdovanojamos geriausiai savo procesus tvarkan\xc4\x8dios \xc4\xafmon\xc4\x97s._NEWLINE_Malkolmo Balrid\xc5\xbeo modelis yra labai bendras, ma\xc5\xbeiau detalizuotas nei ISO 9000. Jame nenagrin\xc4\x97jami ne tik kokyb\xc4\x97s diegimo metodai, bet ir kontrol\xc4\x97s (ar audito) priemon\xc4\x97s. Vis\xc4\x85 model\xc4\xaf sudaro 7 dalys: Valdymas (angl. Leadership), Ilgalaikis planavimas (angl. Strategic planning), Orientacija \xc4\xaf klientus (angl. Customer and Market focus), Orientacija \xc4\xaf personal\xc4\x85 (angl. Human resource focus), Proces\xc5\xb3 valdymas (angl. Process management), Verslo rezultatai (angl. Business Results). Juos vienija Duomenys ir analiz\xc4\x97 (angl. Information and analysis)._NEWLINE_Malkolmo Balrid\xc5\xbeo modelis yra labai paprastas, orientuotas daugiausiai \xc4\xaf kliento patenkinim\xc4\x85, bet neanalizuojantis \xc4\xafmon\xc4\x97s vidini\xc5\xb3 proces\xc5\xb3 s\xc4\x85veikos, tod\xc4\x97l netinka jokiai gilesnei darbo optimizacijai. Ta\xc4\x8diau b\xc5\xabtent d\xc4\x97l jo paprastumo, \xc4\xafvairios firmos j\xc4\xaf gali lengvai \xc4\xafdiegti. \xc5\xa0is modelis dav\xc4\x97 prad\xc5\xbei\xc4\x85 keliems sud\xc4\x97tingesniems kokyb\xc4\x97s valdymo modeliams, pvz., Europoje paplitusiam EFQM verslo tobulinimo modeliui.'